CELEX: 32020D0795
Language: el
Date: 2020-06-16 00:00:00
Title: Απόφαση (ΚΕΠΠΑ) 2020/795 του Συμβουλίου της 16ης Ιουνίου 2020 που τροποποιεί την απόφαση (ΚΕΠΠΑ) 2017/809 για υποστήριξη της εφαρμογής της απόφασης 1540 (2004) του Συμβουλίου Ασφαλείας των Ηνωμένων Εθνών για τη μη διάδοση όπλων μαζικής καταστροφής και των φορέων τους

17.6.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 193/14
               
            
         ΑΠΟΦΑΣΗ (ΚΕΠΠΑ) 2020/795 ΤΟΥ ΣΥΜΒΟΥΛΙΟΥ
         της 16ης Ιουνίου 2020
         που τροποποιεί την απόφαση (ΚΕΠΠΑ) 2017/809 για υποστήριξη της εφαρμογής της απόφασης 1540 (2004) του Συμβουλίου Ασφαλείας των Ηνωμένων Εθνών για τη μη διάδοση όπλων μαζικής καταστροφής και των φορέων τους
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 28 παράγραφος 1 και το άρθρο 31 παράγραφος 1,
         Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 11 Μαΐου 2017 το Συμβούλιο εξέδωσε την απόφαση (ΚΕΠΠΑ) 2017/809 (1), η οποία προβλέπει περίοδο εφαρμογής 36 μηνών από την ημερομηνία σύναψης της χρηματοδοτικής συμφωνίας που αναφέρεται στο άρθρο 3 παράγραφος 3 της εν λόγω απόφασης, για τα προγράμματα που αναφέρονται στο άρθρο 1 αυτής.
                  
               
                     (2)
                  
                  
                     Η εν λόγω συμφωνία χρηματοδότησης συνήφθη με το Γραφείο Αφοπλισμού των Ηνωμένων Εθνών (UNODA) στις 10 Αυγούστου 2017 και λήγει στις 10 Αυγούστου 2020.
                  
               
                     (3)
                  
                  
                     Στις 19 Μαρτίου 2020, το UNODA, το οποίο έχει την ευθύνης της τεχνικής εφαρμογής των προγραμμάτων που αναφέρονται στο άρθρο 1 της απόφασης (ΚΕΠΠΑ) 2017/809, ζήτησε παράταση 12 μηνών της περιόδου εφαρμογής της εν λόγω απόφασης. Η αιτηθείσα παράταση θα επέτρεπε στο UNODA να συνεχίσει να παρέχει συνδρομή στα κράτη μέλη του ΟΗΕ για την εφαρμογή της απόφασης 1540 (2004) του Συμβουλίου Ασφαλείας του ΟΗΕ («ΑΣΑΗΕ 1540»), να συμβάλει περαιτέρω στην εν εξελίξει συνολική επανεξέταση, να συνεχίσει να παρέχει συνδρομή στην επιτροπή του Συμβουλίου Ασφαλείας του ΟΗΕ που συγκροτήθηκε με την ΑΣΑΗΕ 1540 μέχρι τη λήξη της τρέχουσας εντολής της στις 25 Απριλίου 2021 και να μετριάσει τις ζημίες που προκύπτουν από προγράμματα που παραμένουν ανολοκλήρωτα λόγω της πανδημίας COVID-19.
                  
               
                     (4)
                  
                  
                     Η συνέχιση των προγραμμάτων που αναφέρονται στο άρθρο 1 της απόφασης (ΚΕΠΠΑ) 2017/809 δεν έχει καμία επίπτωση όσον αφορά τους χρηματοοικονομικούς πόρους έως τις 10 Αυγούστου 2021.
                  
               
                     (5)
                  
                  
                     Η απόφαση (ΚΕΠΠΑ) 2017/809 θα πρέπει, συνεπώς, να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το άρθρο 5 παράγραφος 2 της απόφασης (ΚΕΠΠΑ) 2017/809 αντικαθίσταται από το ακόλουθο κείμενο:
            
               
                  «2.   Η παρούσα απόφαση λήγει στις 10 Αυγούστου 2021.».
               
            
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 16 Ιουνίου 2020.
            
               
                  Για το Συμβούλιο
               
               
                  Η Πρόεδρος
               
               A. METELKO-ZGOMBIĆ
            
         
         
            (1)  Απόφαση (ΚΕΠΠΑ) 2017/809 του Συμβουλίου, της 11ης Μαΐου 2017, για υποστήριξη της εφαρμογής της απόφασης 1540 (2004) του Συμβουλίου Ασφαλείας των Ηνωμένων Εθνών για τη μη διάδοση όπλων μαζικής καταστροφής και των φορέων τους (ΕΕ L 121 της 12.5.2017, σ. 39).